**SUXESTIÓNS 26.III.23**

- Fano regálanos esta Coresma unha actividade que imos seguir, guiados por un mapa titulado: **“Buscando o tesouro de Xesús”.** Percorreremos desertos, oasis, Xerusalén e Betania para chegar ao tesouro da CRUZ, Cristo morto e resucitado. Atoparémonos con personaxes: o tentador, Elías e Moisés, a Samaritana, o Cego, Lázaro... No camiño atoparemos pistas: a Palabra, a auga, a Luz e a Vida. Atrevédesvos? Busca en:

 https://odresnuevos.es/2023/02/13/coresma-fano-2023/ Aprendede esta canción sobre este tema: O tesouro de Xesús, Unai Quirós e Fano, canción:

 <https://www.youtube.com/watch?v=OusQNQ7ItSo>

 Aquí tes tamén o mapa de Fano:

 <https://odresnuevos.es/2023/02/13/coresma-fano-2023/#jp-carousel-20299>. Facede o mapa completo en forma de rolo ou en papel pluma e cada domingo ides engadindo o mapa que toca e explicádelo. Hoxe poñeremos o cartel 5º, o de Betania.

- **Podemos decorar o presbiterio** con plantas, sementes ou outras cousas sobre un veo, que nos lembren vida, e unha frase: *“Xesús, es fonte de Vida e de Resurrección”.* Tamén se podería sementar nunha maceta uns grans para velos xermolar na Pascua.

- Resulta fácil a **representación do evanxeo** cos personaxes: Xesús, Lázaro), Marta (cos ollos tapados ao principio), Xesús (con cartel: Son a vida) e narrador.

- En Coresma **lembramos o noso bautismo:** podemos achegarnos á pila bautismal que é imaxe sacramental do sepulcro de Cristo. Podemos tocar a auga lembrando que cando nos bautizamos atopámonos con Cristo e unímonos a el de tal maneira que, con el, home como nós, entramos na morte ao pecado, pero con el, Vida e Resurrección nosa, entramos na vida para Deus. É dicir, o noso futuro non é xa a morte senón destinados á Vida con Cristo e para a gloria de Deus. Tamén poderiamos poñer un cirio aceso, anticipo do cirio pascual, luz que vence as tebras da morte.

- Organizade un **momento de oración** e para iso metede nunha bolsa unhas sementes para cada neno e un recipiente onde botar as de todos. Pensade cada un que sementes de vida queredes sementar. E imos pedindo ao Señor que nos axude a sementar a semente de… Ao final dicimos todos: *“ofrecemos unhas sementes que representan a nosa fe en Xesús resucitado e a esperanza na nosa resurrección”.*

#####  VÍDEOS PARA o 5ºA de Coresma: Xoán 11, 1-45: “*Eu son a resurrección e a vida”*.

-Xesús resucita a Lázaro: https://www.youtube.com/watch?v=WfB3YAKR\_Uw

-A resurrección de Lázaro, película: <http://www.youtube.com/watch?v=D-eD9FJNPjY>

-A resurrección de Lázaro, película, subtitulada: <https://www.youtube.com/watch?v=cMtO9f7B4nQ>

-Resurrección de Lázaro, película: <https://www.youtube.com/watch?v=ZYpbsfMUgd0>

-Película Lázaro de Zefirelli: <https://www.youtube.com/watch?v=jUldRLYjLDg>

-Resurrección de Lázaro, debuxos:
<https://www.youtube.com/watch?v=rxbqnxnoq8E>

-Resurrección de Lázaro, debuxos:
<https://www.youtube.com/watch?v=zDxr_xcqeA8>

-Jesús resucita a Lázaro, debuxos: <https://www.youtube.com/watch?v=Ou5Ou5l-xoWRA>

-O día que Jesús chorou, debuxos:
<https://www.youtube.com/watch?v=8afONx2btKE>

-Dar vida, Verbo Divino 2014, reflexión: <https://www.youtube.com/watch?v=fvmhTXMoM9c>

-Por que habemos de morrer?, Verbo Divino 2017, reflexión: <https://www.youtube.com/watch?v=LnYoqnUWf8Ou>)

-Fóra, Verbo Divino 2020, reflexión:https://www.youtube.com/watch?v=h6FSeAdNMBo

-Non te rendas, Verbo Divino 2023, reflexión: <https://youtube.com/watch?v=vrfiwOskqMs>

-Eu creo na túa resurrección, Hna. Glenda, canto: <https://www.youtube.com/watch?v=3prZnc-li3M>

-Nada é imposible para ti, Hna Glenda: <https://www.youtube.com/watch?v=HG1vh4a-AaU>

-A resurrección de Lázaro, representación:https://www.youtube.com/watch?v=GvUnB0Tq6Kw

-É bonita a vida (Dani Martín) <https://www.youtube.com/watch?v=XBuYmneAQ28>

-Lecturas con linguaxe de signos: https://www.youtube.com/watch?v=RrqONeUPaWs
<https://www.youtube.com/watch?v=EOAiPz23Pa>E

**Ti es vida**

**para as nosas mortes**

Xesús, ti tamén choras a morte dun amigo,

tamén che desbasten as dificultades da vida.

Ti sabes moito de malos momentos e da forza do agarimo

para suavizalos.

E sabes tamén como nos vimos abaixo

ante as contrariedades

e ante as situacións que non entendemos porque ao sentirnos vulnerables perdemos o acougo.

Dis que se tivésemos fe nada nos sería imposible,

pero a morte non a podemos entender,

excédenos, sepáranos dos nosos.

Queremos crer que detrás de toda situación dolorosa hai vida, que nos atoparemos despois, na casa do Pai,

que somos finitos e, por tanto, debemos ir separándonos

uns doutros e que Ti nos axudarás a superar a dor da distancia.

A Marta e María non lles devolverías ao seu irmán, exactamente, pero si o consolo, o ánimo e a vitalidade persoal.

Iso é o que temos que saber deixar que fagas en nós,

cada vez que vivimos unha morte, unha dor, unha dificultade aparentemente insoportable.

Contigo a vida é moito máis levadía.

Ti proximidade ponnos en contacto con todos

os recursos persoais

e saca o mellor duns e outros, pon en circulación

o agarimo que nos facilita a vida, que nos fai poder

co case imposible.

Ti, Señor, es bálsamo para nosas feridas, resurrección

para as nosas mortes,

saúde para as nosas enfermidades, consolo para os

nosos desamores,

aceptación para os nosos fracasos.

Ti potencias nosa parte de Marta e de María,

a nosa capacidade activa tanto como a contemplativa.

Ti ensínasnos a ser amigos, compañeiros,

a humanizar e consolar.

Pon palabras na nosa boca para compartir alegrías e penas,

para expresar o amor contigo e como Ti.

.



***Mari PatxiAyerra***